EN NETFLIX-SERIE
BOG II: SALMERNE
Hej, Warren.
Kom her.
Vil du bede borgmesteren og frk. Keane
om at bære handsker og galocher langs kysten?
-Jeg går derover. -Ja.
Hr. borgmester, sheriffen siger, I skal holde jer fra kysten, medmindre…
-Hvad siger han? Hvad er der sket? -Giv mig…
Fører du damerne bort, Warren?
Wade, vi må tale om det.
-Om lidt. -Vi må…
Du er sød, men nej. Jeg kan selv gå på stranden. Tak.
Du vil blive hørt, Bev.
Som du ved gud altid gør. Sherif!
Godmorgen.
Jeg har sagt, du skal blive væk indtil videre.
Det kan være sygdom eller infektion.
Jeg kan huske 2002, hvor en hel flok…
Stære. Det var stære.
Hundredvis faldt ned og dækkede stranden.
Hele byen. Også torvet.
Vi fik et hav af teorier.
Lyn, støj, sygdom. Vi fandt aldrig ud af det.
Der var også en flok delfiner en gang.
Mere end et dusin, og de havde bidemærker.
Og nu står vi her igen. Hvad i alverden?
-Er de skyllet op fra Uppards? -Det ser sådan ud.
De er druknet, ikke?
Uppards har ikke oversvømmet os
i 20 år eller mere, men den storm, hold da kæft.
Måske.
Men du sagde en sygdom eller infektion? Tror du det?
Men man kan ikke se olie.
Se her.
Kom ikke for tæt på.
Du skal nødigt få parasitter.
Næh, ingen olie.
Men det er noget. Du skulle have set…
Folk heromkring har set grusomme ting skylle op efter udslippet.
Men man ville se det. Man ville lugte det. Så…
Det er noget, ikke? Det er en lettelse.
Halsen er brækket. Flået lidt op.
Mågerne har haft gang i den hele morgenen.
Men det er præcis dét.
Der er ikke blod nogen steder. I kattene eller på stranden.
Det er nok sket, før de kom i vandet eller måske i vandet.
Ja. Et rovdyr?
Måske fiskeørne? Eller en slags haj?
Måske en masse babyhajer.
Vi havde dem tidligere før…
Jeg har ikke set mange, men det kunne være dem.
Mange hajer kommer tilbage.
Det er ikke nødvendigvis dårligt,
for er der hajer, er der fisk.
Jeg er ny her…
Jeg kender ikke til dyrelivet på jeres ø.
"Jeres"? Det er også din ø, sherif.
På vores ø. Så jeg overlader det til Ed Flynn.
-Er han her? -Han har været her hele morgenen.
Fiskeørne kan fange en eller to om dagen,
men så mange er usandsynligt.
Måske var det kattene selv. Måske sloges de.
Uppards er Fluernes Herre for de katte.
De blev skræmt af stormen.
-Han havde en. -Hvad er det?
-Han kan sende flere. -Sagde du, hvor mange vi mangler?
Det ved jeg ikke.
Han tror, der er få katte på stranden. Sig, der er hundredvis.
-Bed ham om at komme. -Hvad er nu det?
Vi kan brænde dem.
Brænde dem og holde folk væk,
for synes du, det stinker nu…
-Vent lidt. -Jeg skaffer flere.
Sig, han skal komme.
Jeg tror ikke, folk vil bryde sig om det.
Det er drastisk. Der er før sket underlige ting.
Det er offentlig sikkerhed. Og de vil takke dig for det.
Du sætter ikke den offentlige sundhed på spil.
Det er en god knægt, du har. Sådan at hjælpe til.
Han vil bare gerne være med.
Det er et godt instinkt. Hvis nogen
et sted som her isolerer sig, skader det hele…
Vi ville gerne se jer to til messe en dag.
Ikke som konvertitter.
I har jeres tro.
Det har jeg fuld respekt for. Jeg ved, I tager færgen
og tilbringer søndagen i moskéen på fastlandet…
Fredagen.
Fredag? Så er I her om søndagen. Perfekt.
Det vil gavne lokalsamfundet.
Hvis du viser dig.
Læser op, hjælper med meddelelser, ikke noget stort.
Du behøver ikke indmelde dig,
bare vis folk, at du tager del i det.
Forstår du mig?
Ja, vi brænder dem.
-Det giver god mening. Det er sikkert. -Ja?
Hent benzin, grav en fordybning i sandet.
Godmorgen, Ed.
Riley. Har du nogensinde set noget lignende?
Og af naturlige årsager, ikke på grund af udslippet.
Jeg kan huske i 2002,
hvor en hel flok stære faldt ned fra himlen.
Ja, noget af en storm.
Riley var ude i den, men han så ikke katte på stranden.
-Var du ude under stormen? -Hvorfor det?
Jeg troede, at jeg så noget.
Ja. Monsignore Pruitt.
-Hvad? -Jeg ved ikke, hvad jeg så.
-Du var ret sikker i går. -Jeg ved ikke…
-Han er på fastlandet. -Det ved jeg.
Måske så du en anden? Noget med kattene at gøre?
Jeg så ingen katte. Det mener jeg ikke.
Jeg så ikke på brændingen.
Hvordan har du det? Hvordan er det at være tilbage?
Vi bad for dig hver uge.
Tak. Det er godt.
Godmorgen!
Godmorgen til dig. Jøsses.
Jeg ville ikke gå for tæt på.
Jeg læste noget et sted om katte og gravide personer.
-Gravide kvinder, vel. -Det plejer det at være.
Toxo-noget. Der er en parasit i kattebæ,
der kan skade gravide.
Toxoplasmose. Det er faktisk lidt en myte.
Man får den snarere af havearbejde.
Der er mange katte. Det er bedst at passe på.
Hvad er der sket? Det ligner alle hjemløse katte fra Uppards.
De brænder dem.
Beklager det i går. Jeg ville undskylde.
For hvad?
Sådan at læsse af på dig. Det sker ikke igen.
Det er i orden. Det virkede. Du fandt dit formål.
-Katteoprydning. -Man må starte et sted.
Det var en vild nat. Jeg sværger, at jeg så…
Du ved, at monsignore Pruitt altid går med frakke og hat?
Det gør jeg vel.
I går aftes så jeg…
Glem det. Han er på fastlandet. Det er skørt.
Jeg må hellere komme i gang med at brænde kattene. Jeg skal nå færgen.
-Nye græsgange allerede? -Jeg har et møde.
-Noget godt? -Nej, det er…
Hold dig fra kattene.
Du må ikke få det der toxo-katte-mose.
Jeg bestemmer selv.
Vores processionssalme til morgen er nr. 400 i den røde salmebog.
"Hellig, hellig, hellig." Vi rejser os.
Hellig, hellig, hellig
Gud, den almægtige
I den tidlige morgen
Vil vores sang nå Dig
Hellig, hellig, hellig
Barmhjertig og mægtig
Gud i tre
Den velsignede treenighed
AA-MØDE - ALLE VELKOMNE
"Før han blev overdraget til døden, som han frivilligt accepterede,
tog han brødet og takkede.
Han brød brødet, gav det til sine disciple og sagde…"
VÆR TRO MOD DIG SELV - IV
Det var en god uge. Tillykke til jer alle. I har fortjent det.
-Kristi legeme, Leeza. -Amen.
Kristi legeme.
-Kristi blod. -Amen.
Hvor var du før?
Alle stiller spørgsmål. Der er masser af sladder i sognet.
Masser.
Jeg ville med glæde svare, hvis de spurgte. Men…
Det er præcis det ved fortiden.
Selvfølgelig er den vigtig.
Men det er vigtigere, hvor vi er på vej hen.
Og hvert sted, jeg har været før nu,
har blot ført mig hertil.
Selv om jeg ikke vidste det eller så det dengang.
Lidt som dig.
Jeg har boet her hele livet.
Men der var også et før for dig.
Det førte dig hertil. Og hvad er det?
Det, der fører os i en retning, om vi ved det eller ej?
Det er Gud.
Han førte dig såvel som mig hertil.
Godmorgen!
Kom, makker.
Er du okay?
Leeza?
Jeg har det fint.
Fint.
SKOLESKEMA
Er du okay, Bev?
Erin.
-Du overraskede mig. Hvad har du brug for? -Windex.
Har du prøvet at spæde op med vand? Du kan få mere ud på den måde.
Jeg har smidt flasken ud. Men jeg prøver næste gang.
Din mor satte dem tomme tilbage
i skabet.
Halvdelen var af og til fyldt op kun med vand.
Hun var imod spild.
Jeg måtte selv smide dem ud. Jeg sagde: "Peggy. Peggy Greene,
du begraver os i flasker, hvis du bliver ved."
Og du smed den væk.
Er det ikke sjovt?
Det er sjovt, for derhjemme tømte hun alle flaskerne.
Værsgo.
-Hvad er det til? -Rotter.
Vi fik et stort problem efter udslippet.
De invaderede os som græshopper.
Deres sædvanlige forsyningskilde var blevet forurenet.
Ingen fisk på marinaen,
så de var i alle øens spisekamre.
Det her tryller. Men med det, der er sket kattene…
Er der mon vilde dyr derude, der er ansvarlige,
en form for rovdyr på øen,
der gjorde dét ved de stakkels killinger? Det her…
Jeg strør lidt ud uden for huset for en sikkerheds skyld.
Jeg kan også gøre det foran dit, hvis du vil.
Nej. Jeg klarer mig.
Naturligvis, min kære.
Sarah.
Ja. Sarah Gunning.
Du er… Jeg har hørt om dig, fader.
Paul. Hill.
Hvad skyldes æren?
Du har nok hørt, at jeg afløser monsignore.
Det har jeg.
Han fortalte mig noget, da vi diskuterede menigheden.
Han fortalte, at forud for din mors svækkelse,
kom hun altid til messe. Selv til den daglige messe. Stemmer det?
Min mor er…
Var meget gudfrygtig.
Det er præcis dét…
Mor, du har fået besøg.
-John? -Nej.
Hun tror, at du er monsignore Pruitt. Hun bliver forvirret.
Let at tage fejl, samme skrædder.
Mor, det er fader Paul.
Monsignore Pruitt er bortrejst for en stund, og han er kommet…
Jeg er kommet for at afholde messe, unge dame.
Jeg er på mit kontor, hvis du har brug for noget.
Får hun et anfald, så hent mig.
Naturligvis.
Vor Herre Jesu Kristi nåde, Guds kærlighed
og Helligåndens fællesskab være med jer alle.
Kristi legeme, Millie.
Kristi blod.
Går du virkelig forbi uden at hilse?
Jeg ville ikke forstyrre dig.
Du er meget betænksom.
-Vil du have en kop te? -Nej, jeg tager bare hjem.
Hvordan gik din dag?
Det er længe siden, nogen har spurgt mig om det.
Spørger ingen i fængslet?
I fængslet behøver ingen at spørge. Hver dag er ens.
Hvordan var din dag?
Den var kedelig.
Vil du høre min rutine? Du får den billigt.
Godt, for jeg er helt flad.
Har du en pitch?
Vil du have en pitch?
Dem har jeg hørt mange af.
For der gik Shark Tank i dig.
Shark Tank møder Silicon Valley.
Bare kald mig Mr. Wonderful.
Nu, hajer.
Er du aldrig vågnet, taget til AA-møde på fastlandet
og tænkt: "Der må være en bedre måde"?
Jeg lytter.
Den patentbeskyttede Erin-rutine begynder med 40 minutters morgenkvalme.
Fortsæt.
Så et klasselokale med teenagere, der tror, du er idiot,
og som lugter af fiskebåde, de har arbejdet på hele morgenen.
Dejligt.
Så byrådsmødet, hvor Bev Keane
behandler dig ret meget som en tøjte.
Hun savner din grusomme mor.
Så følger en time med aften-morgenkvalme.
Er aften-morgenkvalme værre en morgen-morgenkvalme?
I betydelig grad.
Af de grunde hopper jeg fra.
Ærgerligt.
Jeg må gå. Mine forældre venter på mig.
Nogle ting ændrer sig aldrig.
Jeg husker en 15-årig Riley, der sneg sig ud af mit soveværelsesvindue
inden spærretiden.
Forældre skal ikke foruroliges.
Hav en god aften.
I lige måde.
Hej, skat.
Hvordan gik din dag?
Okay.
Klar?
Der er de. Dolly, Wade.
Der er lidt flere i dag.
Vent til påske.
Var det ikke for påske og jul, ville nogle aldrig komme i kirke.
Ikke som os.
Det er godt at se så mange i dag.
Men jeg må spørge, hvorfor ikke hver søndag?
Jul, påske, det forstår jeg.
Men der er altid en opgang ved begyndelsen på fasten.
Hvorfor? Hvad er der så særligt ved i dag?
Askeonsdag, begyndelsen på fasten. Det er ikke en sikker succes.
Begyndelsen på bod, hvor vi vil rette op på vores synder.
Synd.
Dette mørke, der har bredt sig i os.
Dette mørke kan vi se på vores ansigter i dag.
Blot en lille smule.
En smule død, aske, omvendelse.
For det hele fører mod påske.
Genfødsel, opstandelse, evigt liv. Livet, der genopstår.
Selv ud af mørke genopstår kærlighed.
Selv ud af synd. Og denne ø vil genopstå.
Selv ud af ulykke, genfødsel, heling, evigt liv.
Jesus ser jer.
Han ser jer i sandhed.
For glem ikke, hvem han udvælger.
Hvem hjalp ham med at bygge hans kirke?
Hans apostle.
Jesu første disciple var fiskere.
Et af hans første mirakler, ikke?
Nettene er tomme, fiskerne desperate.
Jesus siger: "Søg ud på dybt vand, og kast nettene i vandet",
og da de trak nettene i land, var de fyldt med fisk.
Han ser jer. Han ser jer, brødre og søstre,
og han vil vække denne ø til live igen og fylde jeres net.
Det er skønt at se jer i dag, men kom tilbage.
Dørene er altid åbne, som portene altid er åbne.
Bare mød op. Gud gør resten.
Salmernes Bog, kapitel 60, siger:
"Gud, du har forstødt os, du brød løs mod os.
Du blev vred på os. Rejs os igen."
Ved I, hvad salmer er? Det er sange.
Ordet salme stammer fra græsk psalmoi. Det betyder "musik".
Bønnesange. Lovsange.
Det er dem, vi er. Det er dem, vi skal være.
Dét betyder det at have tro,
at i mørket, i det dybeste mørke,
i fravær af lys og håb, synger vi.
"Rejs os igen", synger vi mod himlen. Og det vil han gøre, mine venner.
Den hånd, som behandlede jer hårdt,
den selvsamme hånd vil hele jer.
Du er støv, og til støv vil du blive.
Husk på, at du er…
Lorraine, husk på…
Til støv vil du blive.
Ben, husk på, at du er støv, og til støv vil du blive.
Fiona, husk på, at du er støv, og til støv vil du blive.
Erin, husk på, at du er støv, og til støv vil du blive.
Tom, husk på, at du er støv, og til støv…
Riley, kom.
Nej, mor, det er okay. Bare gå.
Nej, skat. Det er ikke nadveren.
Det er en velsignelse.
Edward, husk på, at du er støv, og til støv skal du blive.
Riley, husk på, at du er støv,
og til støv du skal blive.
Gud velsigne dig.
Amen.
Husk på, fader Paul, at du er støv, og til støv skal du blive.
CROCK POT SAMMENSKUDSGILDE
Du kender melodien.
Fangsten går op, og hjælpen falder.
-Bare lidt. -Og vi er tilbage ved start.
-Det er tre procent. To vil hjælpe. -Jeg kan ikke.
Det var en begivenhed.
Du kan ikke sammenligne, når det nu er din første, men…
Det var en forårsfest,
men så blev Skt. Patrick indblandet,
og vi opdigtede Crock Pot sammenskudsgilde.
Vi prøvede at gøre noget ud af det.
Vi er glade for at være her. Ikke?
Jo.
-Jeg hænger ud med Warren. -Mor dig.
Er du glad for, du kom?
Det er min anden date.
Jeg har været interesseret i stedet,
lige siden jeg så tankerulykken i nyhederne.
Men det er, som du siger. Du må se at komme væk.
Jeg kan ikke flytte min mor andre steder hen.
Det tidspunkt er forpasset.
Det er her, hun vil være. Det eneste sted, som hun har kendt.
Hun skal ikke dø et ukendt sted.
Men jo.
Efter det skal jeg væk herfra.
Kig ikke nu, men jeg tror, vi chokerer din præst.
Han er ikke min.
Han er ny. Men de har nok alle den samme…
De har haft den samme gamle monsignore, siden før jeg blev født.
Og han stirrede på mig sådan der.
Hele tiden. Selv, da jeg var barn.
Det skræmte mig, og jeg tænkte…
-Han ved det. -Præcis, han vidste det.
Det er rart, ikke?
Jo. Alle ser ud til at more sig.
Påskefestivalen på Crockett Island. Det er noget særligt.
Jeg foretrækker påske over jul, hvis jeg skal være ærlig.
Det er min yndlingsårstid. Genfødsel, opstandelse.
Hvordan har monsignore Pruitt det?
Kommer han snart tilbage?
Gildet her var også hans yndlingsbegivenhed.
Han fandt vist på det.
Han har det godt. Bedre.
Ikke helt i top.
Han taler kærligt om dig. Han husker dig godt.
Er han oppegående?
Hvorfor spørger du?
Ikke for noget, bare…
Forleden, da det blæste kraftigt,
er jeg sikker på, at jeg så ham på stranden i regnen.
Det er usandsynligt.
Det kan have været en anden, men…
Hatten og frakken…
Jeg ved, at det er skørt. Han er ikke på øen.
Den aften talte jeg med ham i telefonen.
Det var før stormen. Jeg ville fortælle ham om min første dag.
Det var efter eftermiddagsfærgen.
Over fastnettelefon på hans værelse. Så ikke, medmindre han svømmede.
Mellem dig og mig, og jeg beklager at sige det,
går han ingen steder. Ikke lige med det første.
Det gør mig ondt.
Ja.
Alt har sin tid.
Tak for din tid, fader,
men der er mange andre her, der også ønsker dit selskab.
Du skal ikke lade dig sinke af byens paria.
Paria. Næh… Okay, du fik mig.
Jeg har faktisk en dagsorden. Din mor nævnte,
at du skal følge AA-møder på fastlandet.
Som betingelse for prøveløsladelsen.
Tak, mor.
Jeg kom til at tænke på, at jeg kan oprette en afdeling her.
Så du ikke skal til fastlandet.
Så du ikke skal spilde en hel dag på at vente på Belle.
Vi kan mødes i fritidscenteret.
Jeg forstår, hvorfor Crockett ikke allerede har en afdeling.
Der er vel ikke stor efterspørgsel.
Men det betyder ikke, at der ikke er behov for det.
Der er mange problemdrankere, specielt for øjeblikket.
En regulær alkoholiker allerede,
som er ansvarlig for jagtulykken,
der lammede lille Leeza, har jeg hørt.
Jeg ved ikke, om jeg vil kalde den jagtulykke.
Der er ikke meget vildt heromkring. Joe skød bare for at skyde.
Og han dropper ikke flasken.
Men en som dig, Riley, der allerede har gjort det,
kan statuere eksemplet.
Forestil dig det gode, du kan gøre.
Bare ved at droppe en tur til fastlandet.
Gør det noget, at jeg afbryder?
Slet ikke, frk. Greene.
Jeg nød din prædiken i dag, fader.
Tak. Smuk dag, ikke?
Tænk over det. Jeg respekterer dit valg.
De gav dig tre. Det er ambitiøst.
-De fik nok ikke beskeden. -Ja.
Jeg tænkte engang: "En dag får jeg drikkebilletter,
og jeg vil bytte dem med et glas vin.
Og så vil jeg føle mig voksen."
Og nu står vi her.
To voksne med drikkebilletter, vi ikke kan bruge.
Min mor gik rundt og spurgte alle, om de brugte deres,
og hun endte med en hel håndfuld blå billetter,
der pligtskyldigt blev brugt.
Aftenen efter gildet var ikke sjov derhjemme.
Det gør mig ondt.
Det er okay. Hun er bare overalt her.
Hendes minde. Jeg har det samme job.
Jeg bor i samme hus og sover i samme seng.
Og jeg er alene som hende.
Jeg siger til mig selv, at det er midlertidigt, men jeg…
Du er ikke som hende.
Så meget kan jeg huske. Og du vil klare dig…
-Fint. -Alle tiders.
Som lærer, som mor, og hvad du ellers gør.
Der er meget, jeg ikke ved om dig, men det ved jeg.
Du bliver alle tiders.
Pike!
Åh gud, nej. Pike!
Åh gud, nej!
Nej, Pike.
Nej. Min dreng, nej.
Hvad skete der?
Hvem gjorde det?
Hvem gjorde det? Hvem af jer?
Hvem gjorde det mod en hjælpeløs, lille hund?
Åh gud. Pike.
Rolig, Joe.
-Ved du, hvad der skete? -Ja. Han blev forgiftet.
Det var dét, der skete.
Kan I ikke lide mig? Det er okay.
Med det lort, jeg har lavet, kan jeg heller ikke.
Men hvad har han gjort jer?
Sherif, Joe, jeg er ikke dyrlæge, men må jeg?
Kan du hjælpe?
Har nogen set ham spise noget?
Måske fandt han noget, han skulle have holdt sig fra.
Eller måske var det en grusom ulykke.
En ulykke?
Joe.
Hvordan…
Min lille dreng er død.
Godt, alle sammen. Kom så. Væk.
Kom så. I hørte sheriffen.
Lad os give dem plads.
Godmorgen.
Godmorgen. Du er tidligt oppe.
Jeg håbede, jeg kunne hjælpe på båden.
Jeg vil gerne være til nytte, far.
Du får brug for bedre sko.
Jeg ser, om jeg kan finde nogle.
HERREN ER MIT LYS - SALME 27:1
Her står vi igen. Alt er normalt igen.
Sjovt, som kirkebænkene er tomme, nu da alle har deres aske.
Kristi blod, Leeza.
Amen.
-Far, din ryg. -Nej. Det er…
Det er okay.
Jeg har det fint.
I går lige hjem. Ingen narrestreger.
Kan jeg hjælpe?
Sherif.
Gud, du forskrækkede mig. Hvad i alverden laver du her?
Det er ikke i arbejdsøjemed, vel?
En af ungerne har vel ikke problemer?
Nej, det er slet ikke det.
Jeg følger op på vores lille ø-mysterium.
Kattene.
Hunden.
Det var gift.
Det er tragisk.
Jeg tænkte på,
at du for et stykke tid siden talte om den der rotteblanding, hvad var det…
Ti-firs.
Ti-firs. Det er dét bag dig, ikke?
Jo.
Og du har ret.
Efter kattene,
da jeg ikke vidste, hvad det skyldtes,
lagde jeg noget ud strategisk rundt om min ejendom.
Et par andre fik også.
Og hvis den stakkels hund har indtaget noget,
er jeg dybt ulykkelig.
Er det dét, du siger?
Hvis du er sikker på, at det er dét, der er sket,
ved jeg ikke, om jeg kan tilgive mig selv.
Er det sådan?
Og er du?
Sikker, mener jeg.
Det siger jeg ikke.
Intet er sikkert.
Har andre adgang til disse kemikalier?
Det håber jeg sandelig.
De er til hele øen. Vi opbevarer dem bare.
Du gik direkte ind, ikke sandt?
Hvis du havde taget nogle liter, hvem ville vide det?
Du har ret.
Jeg forstår, hvad du antyder, og du har ret.
Jeg bør låse dem inde.
Hav en god dag, Bev.
I lige måde, sherif.
Jeg kommer om et par uger og skifter olie og luftfilter.
Du kan klare dig en stund.
Hvorfor gør du det? Jeg forsøger at droppe mørk sodavand.
Jeg ved ikke, om jeg har nok på mig. Jeg kan skrive en check.
Vi er kvit.
Næste gang.
Det er fint. Lad den ikke køre for længe.
-Kun i legitime nødsituationer. -Ja.
Joe.
Sharif.
Hvad laver du her, Bowl?
Jeg hjælper min ven. Som hver måned.
Han holder min generator i gang, skifter filtrene af og til.
Hvis jeg søger i dine lommer, finder jeg så luftfiltre?
Hvis du gør det, får du en knytnæve i røven.
Hold nu op, din skøre skid.
Sherif, gennemsøg du bare min ejendom.
Min ven her er ved at gå, og han vil intet ondt.
Det er ikke hans skyld, at han blev født kedelig.
Knægten hjælper mig bare.
Knægten er pusher.
Ikke, når han er her.
Og han er den eneste her, der behandler mig som et menneske.
Er det årsagen,
ville jeg ønske, at alle I røvhuller var pushere.
Har du tiltalt hende?
Frk. Keane insisterer på, at hun intet ved.
Insisterer hun? Hvorfor sagde du ikke det? Det ændrer alt.
Der var kemikalier til rotter og sådan.
Rotter.
-Hvis hunden fik næsen i det… -Pike.
Han hed Pike.
Hvis Pike ved et uheld…
Det var intet uheld, okay?
Men ved du hvad?
Jeg havde ikke forventet andet.
Ikke med mig, ikke her, ikke med hende.
Hun dræbte halvdelen af øen med det forlig.
-Hvad betyder en hund oveni? -Jeg forstår dig.
Jeg har kendt den kvinde siden skolen.
Og intet, hun har gjort eller gør, er…
Ved du hvad? Glem det.
Du er en klog mand, Sharif,
men i dette tilfælde aner du ikke, hvad du taler om.
Så vi lader det ligge der.
Jeg kender også Bev Keane. Ikke så godt som dig,
men jeg ved, du ikke tager fejl.
Du tager ikke fejl.
Tak.
PASTOR MONSIGNORE JOHN MICHAEL PRUITT FRITIDSCENTER
Helt ærligt vidste jeg ikke,
at det ville være så akavet med bare to.
Jeg ved ikke, hvor jeg skal begynde.
-Riley. Alkoholiker. -Hej, Riley.
Må jeg begynde med sindsrobønnen?
Gerne.
Godt.
Gud, giv mig sindsro til at acceptere de ting, jeg ikke kan…
Måske bør vi gøre det sammen.
At acceptere de ting, jeg ikke kan ændre,
giv mig mod til at ændre de ting, jeg kan ændre, og visdom til at se forskellen.
Amen.
Og vi er i gang. Hvordan vil du gøre det her?
Vi kan bare tale.
Okay.
Jeg vil gerne tale om det her sted.
Jeg har hørt, at Bev Keane opmuntrede folk til
at acceptere olieselskabets forlig næsten med det samme.
Det virkede som mange penge,
indtil man sammenligner med år af tabte lønninger,
men det regnskab blev ikke gjort op dengang.
Og Bev Keane sagde:
"Gør det, tag pengene. Det er en gave fra Gud.
Og giv lidt til Gud, nu I er i gang."
Og det gjorde de.
De tog pengene og gav nogle direkte til kirken,
hvilket, eftersom Pruitt var syg, betød direkte til hende.
Og det så forkert ud.
Så hun byggede et fritidscenter.
Hvem ved, om det kostede dét, folk gav hende.
Mange er her ikke længere, så det får vi nok aldrig at vide.
Den katolske kirke i en nøddeskal.
Over hele verden
er der små, udsultede landsbyer med store, flotte kirker.
De bliver større og smukkere, mens byerne udtørrer.
Kirker dukker op som fede, runde, små tæger, der suger al kraft ud.
Vi kan roligt sige, at du ikke er udøvende.
-Ja. -Sådan har det ikke altid været.
Du var messedreng.
Overrasker det dig?
Monsignore Pruitt har sagt, at dengang
mente han ikke, du manglede tro.
Jeg vil helst ikke snakke om det i aften.
Du virker som en rar fyr.
Du gør mig en tjeneste. Jeg vil ikke støde dig.
Det er svært.
Og AA handler ikke om at beskytte folks følelser, vel?
Det handler om bedring, ansvar, ærlighed
og støtte mere end noget andet.
-Og den højere magt. -Ja, den del.
Forstår du…
Det er ikke den eneste løsning, for så vidt angår bedring.
Har du hørt om RR?
-RR? -AA for pirater?
"Rationel Restitution". Det er baseret på fornuft og psykologi.
Folk skal styrkes og ikke svækkes.
Så du er den højere magt. Er det sådan?
Teknikken går på at genkende den afhængige stemme.
Genkende den afhængige stemme indeni.
Det er ikke, at jeg vil drikke, men at den afhængige stemme vil.
Man lærer at identificere den, adskille og kontrollere den.
Hvordan går det med at være sin egen højere magt?
Jeg har ikke drukket i fire år.
Der er vel ikke det store udvalg i fængslet.
Nej.
Jesu første mirakel var at forvandle vand til vin.
Alkohol er ikke godt eller dårligt. Ikke i sig selv. Men det er menneskene.
Ved du, hvor mange det rammer?
Det er mange, en ud af tolv.
-Jeg har ikke talt. -Jo, tolv.
Det er et pudsigt tilfælde. Det tal dukker ofte op i Bibelen,
men der er en ud af tolv, for hvem alkohol,
som hverken er godt eller dårligt, skaber stor lidelse.
Skabte dig lidelse.
Det ved jeg, den gjorde.
Gud kan tage den smerte og omdanne den til noget godt.
Noget med formål.
Lidelse kan være en gave.
Det afhænger af os.
Hvad vi gør med den og vores reaktion.
Så alkohol er ikke godt eller dårligt.
Det samme med skyld, sorg, lidelse.
Det afhænger af, hvad vi gør med den.
Hvad giver mere styrke end det?
Nej.
Alkohol er ikke godt eller dårligt.
Men den udgave af mig, der viste sig, når jeg havde drukket,
var ond.
Han var egoistisk, skødesløs og ødelagde mit liv.
Der bor en sabotør i mig,
og jeg har altid troet, vi ville løse det.
Vi ville lære at leve med hinanden, for han ville ikke såre mig.
Jeg brødfødte ham, så han ville ikke gøre mig ondt.
Så vågnede jeg en morgen, og han havde dræbt en.
Jeg havde dræbt en.
Hvem har skylden? Jeg har skylden.
Og Gud?
Han lod det bare ske, ikke?
Den del kan jeg ikke få til at passe.
Men du har ret, der er så stor lidelse i verden.
Og så er der den her højere magt.
Den her højere magt, som kan viske al smerte ud,
vifte med hånden og få alt at forsvinde, men ikke gør det?
Nej.
Nej, tak.
Det værste er, at resten af os slipper billigt.
Vi kan bare stå og kigge på,
at Leeza Scarborough kører rundt i sin kørestol.
At Joe Collie langsomt drikker sig ihjel.
Vi kan se så mange mennesker glide ned i bundløse huller,
og vi gør ingenting.
Vi tolererer det,
fordi vi kan sige: "Guds veje er uransagelige."
Som om der er en plan? Som om der vil komme noget godt ud af det?
Der kom intet godt ud af min druk.
Intet godt ud af, at jeg dræbte den stakkels pige.
Intet godt kom ud af Joe Collies druk.
Intet godt kommer ud af, at Leeza aldrig kan gå igen.
Intet godt kom ud af råolieudslippet i bugten.
Og det eneste, der får folk til at stå og kigge på
al den lidelse uden at gøre en skid,
er tanken om, at lidelse kan være en gave fra Gud.
Hvilken afskyelig tanke, fader.
Ja.
Der er intet i den hellige skrift eller i verden for den sags skyld,
der antyder,
at Gud ophæver personlig ansvarlighed.
Der er bestemt ikke noget i programmet, der antyder det.
Slet ikke.
Jeg tror, at Gud kan tage vores værk,
selv vores grusomme værker, og omdanne dem til noget andet.
Han kan finde det gode i dem
og kærligheden i dem, om vi kan se det eller ej.
Det ved jeg, Riley Flynn.
Det ved jeg.
Du må undskylde.
Du gjorde det rigtige.
Det er bedst at være sikker.
Alt er fint.
Gudskelov.
Alt er fint.
Bare lidt pletblødning.
Undskyld, jeg vækkede dig.
Hvad, hvis du havde ventet til i morgen, og noget virkelig var galt?
Nej, skat. Det er derfor, jeg er her. Du gjorde det rigtige. Værsgo, lyt.
Hej, baby.
Babyen har det fint.
Mor er lidt ophidset, lille fod.
Det er, fordi hun elsker dig.
-Tak igen. -Selvfølgelig.
Sarah!
Jøsses, mor!
-Kom hurtigt! -Jøsses.
Jeg troede, at jeg så din far.
Hans tøj. Jeg troede, at det var din far.
Far har været død i 15 år.
Det gør det ikke lettere.
Nej, det var noget andet. Det kom hen til vinduet.
Åh, Sarah. Det ansigt.
Det ansigt.
Hallo?
Er der nogen?
Hallo?
Er der nogen?
Hvem er det?
KONDEMNERET EJENDOM
Er det dig, Ooker?
ANDEN SØNDAG I FASTEN
-Godmorgen, fader. -Leeza.
Vores responsorium i dag er Salmernes Bog, kapitel 27.
"Herren er mit lys og min frelse, hvem skal jeg da frygte?
Herren er værn for mit liv, hvem skal jeg da være bange for?
Når de onde nærmer sig for at fortære mig,
de, som er mine fjender og modstandere, skal de snuble og falde.
Selv om en hær belejrer mig, er mit hjerte uden frygt.
Selv om der føres krig imod mig,
er jeg dog tryg.
Kun ét ønsker jeg fra Herren, kun det længes jeg efter:
At bo i Herrens hus, så længe jeg lever."
Kristi legeme, Leeza.
Amen.
Kom nu. Kristi legeme.
Fader, hvad laver du?
-Kristi legeme. -Hvad laver du?
Nej.
Kom nu.
Kristi legeme.
Nej, stop.
-Det er ondt. -Kom.
Leeza. Hvad er der galt med dig?
Det er ikke sjovt, fader.
Leeza.
Hvad?
Kristi legeme.
Amen.
Tekster af: Maria Kastberg